สมาชิกกองทุนการออมแห่งชาติกว่า 2 ล้านคน พร้อมเดินหน้าสนับสนุนสร้างเครือข่ายการออมในทุกหมู่บ้านทั่วประเทศ
สมาชิกกองทุนการออมแห่งชาติกว่า 2 ล้านคน พร้อมเดินหน้าสนับสนุนสร้างเครือข่ายการออมในทุกหมู่บ้านทั่วประเทศนายบุญธรรม เลิศสุขีเกษม รองปลัดกระทรวงมหาดไทย ประชุมคณะอนุกรรมการขับเคลื่อนการดำเนินงานกองทุนการออมแห่งชาติในระดับพื้นที่ ครั้งที่ 6/2562 โดยรองปลัดกระทรวงมหาดไทย เปิดเผยว่า กระทรวงมหาดไทย และ กอช. ร่วมกันขับเคลื่อนโครงการส่งเสริมวินัยการออมในระดับพื้นที่กับ กอช. โดยมีผู้ว่าราชการจังหวัดทุกจังหวัดเป็นประธานพร้อมด้วยคณะทำงานขับเคลื่อนโครงการส่งเสริมวินัยการออมกับ กอช. จังหวัด ซึ่งผลการรับสมัครสมาชิกตั้งแต่เดือนมกราคมถึงปัจจุบัน (ข้อมูล ณ วันที่ 23 กันยายน 2562) มีจำนวนสมาชิก กอช. รวมทั้งสิ้น 2,151,416 คน เพิ่มขึ้นจากเดือนสิงหาคม 2562 จำนวน 1,535,866 คน โดยมีจังหวัดที่มีจำนวนสมาชิกเพิ่มมากที่สุด 5 จังหวัด ได้แก่ พิษณุโลก นครสวรรค์ อุบลราชธานี สุรินทร์ และสตูล และในการประชุมครั้งนี้ ที่ประชุมได้พิจารณาประเด็นที่สำคัญๆ เช่น การสร้างเครือข่ายในระดับพื้นที่ ซึ่งได้กำหนดแนวทางการรับสมัคร "ตัวแทน กอช. ประจำหมู่บ้าน" ทำหน้าที่สร้างการรับรู้เกี่ยวกับ กอช. ส่งเสริมให้คนในหมู่บ้านสมัครเป็นสมาชิก กอช. รวมทั้งให้ข้อมูลการออมกับสมาชิก โดยตัวแทน กอช.ดังกล่าว จะได้รับค่าตอบแทนตามที่ กอช. กำหนด